LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL LIETUVOS RESPUBLIKOS SOCIALINĖS APSAUGOS IR DARBO MINISTRAS 2005 M. SAUSIO 28 D. ĮSAKYMO NR. A1-21 „DĖL VIETINIŲ UŽIMTUMO INICIATYVŲ PROJEKTŲ RENGIMO, ATRANKOS, ĮGYVENDINIMO FINANSAVIMO IR KONTROLĖS TVARKOS APRAŠO PATVIRTINIMO“ PAKEITIMO

2005 m. gegužės 12 d. Nr. A1-129

Vilnius

1. Pakeičiu Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašą, patvirtintą Lietuvos Respublikos socialinės apsaugos ir darbo ministro 2005 m. sausio 28 d. įsakymu Nr. A1-21 „Dėl Vietinių užimtumo iniciatyvų projektų rengimo, atrankos, įgyvendinimo finansavimo ir kontrolės tvarkos aprašo patvirtinimo“ (Žin., 2005, Nr. 16-513, Nr. 48-1611):

1.1. Išdėstau 11 punktą taip:

„11. Projekto teikėjas turi atitikti šiuos reikalavimus:

11.1. būti vienu iš šių ūkio subjektų:

11.1.1 smulkaus ir vidutinio verslo subjektu, nurodytu Lietuvos Respublikos smulkaus ir vidutinio verslo įstatymo (Žin., 1998, Nr. 109-2993; 2002, Nr. 105-4689) 2 straipsnyje;

11.1.2. viešąja įstaiga, kurioje mažiau nei pusę balsų dalininkų susirinkime turi:

11.1.2.1. valstybės institucijos;

11.1.2.2. savivaldybės;

11.1.2.3. valstybės ar savivaldybių įmonės;

11.2. būti įregistruotas Lietuvos Respublikoje;

11.3. nėra bankrutavęs ar bankrutuojantis ir (ar) restruktūrizuojamas;

11.4. neturi neatidėtų įsiskolinimų valstybės ir (ar) savivaldybės biudžetui ar Valstybinio socialinio draudimo fondui;

11.5. turėti nuosavybės teise ar kitais pagrindais valdomą, naudojamą nekilnojamąjį turtą, būtiną darbo vietoms įsteigti ir joms išlaikyti ne trumpiau sutartyje numatyto laiko;

11.6. įmonės bendrasis padengimo rodiklis (trumpalaikis turtas, padalytas iš trumpalaikių įsipareigojimų) ne mažesnis kaip vienetas (reikalavimas netaikomas paslaugų tipo įmonėms). Šis rodiklis yra skaičiuojamas bet kuriuo iš šių būdų:

11.6.1 pagal paraiškos teikėjo paskutinės patvirtintos metinės finansinės atskaitomybės (balanso) duomenis;

11.6.2. jei paraiškos teikėjo paskutiniai finansiniai metai yra pasibaigę, tačiau metinė finansinė atskaitomybė teikiant paraišką dar nėra patvirtinta, pagal paraiškos teikėjo paskutinių finansinių metų metinės finansinės atskaitomybės (pasirašytos ūkio subjekto vadovo) duomenis;

11.7. būti tiesiogiai atsakingu už projekto vykdymą ir darbo vietų įsteigimą įmonėje/viešojoje įstaigoje“.

1.2. Išdėstau 12.8 punktą taip:

„12.8. dokumentus, patvirtinančius nekilnojamojo turto (pastato, žemės ir kt.) nuosavybę arba kitaip įteisintą galimybę naudoti, valdyti tą turtą, būtiną darbo vietoms įsteigti ir joms išlaikyti ne trumpiau sutartyje numatyto laiko“.

1.3. Išdėstau 1 priedo 13.8 punktą taip:

„13.8. Dokumentai, patvirtinantys nekilnojamojo turto (pastato, žemės ir kt.) nuosavybę arba kitaip įteisintą galimybę naudoti, valdyti tą turtą, būtiną darbo vietoms įsteigti ir joms išlaikyti ne trumpiau sutartyje numatyto laiko, _____ lapai“.

1.4. Išdėstau 5 priedo 9 eilutę taip:

„Dokumentai, patvirtinantys nekilnojamojo turto (pastato, žemės ir kt.) nuosavybę arba kitaip įteisintą galimybę naudoti, valdyti tą turtą, būtiną darbo vietoms įsteigti ir joms išlaikyti ne trumpiau sutartyje numatyto laiko“.

2. Nustatau, kad šis įsakymas taikomas vietinių užimtumo iniciatyvų projektams, teikiamiems po šio įsakymo įsigaliojimo.

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ